CELEX: C2006/237/19
Language: et
Date: 2006-09-30 00:00:00
Title: Kohtuasi T-212/06: 11. augustil 2006 esitatud hagi — Bowland Dairy Products versus komisjon

30.9.2006   
            
            
               ET
            
            
               Euroopa Liidu Teataja
            
            
               C 237/10
            
         11. augustil 2006 esitatud hagi — Bowland Dairy Products versus komisjon
   (Kohtuasi T-212/06)
   (2006/C 237/19)
   Kohtumenetluse keel: inglise
   Pooled
   
      Hageja: Bowland Dairy Products Limited (Nelson, Ühendkuningriik) (esindaja: Solicitor J. Milligan)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada vaidlustatud otsus;
            
         
               —
            
            
               mõista komisjonilt hageja kasuks välja hüvitis summas, mis vastab vaidlustatud otsusega hagejale tekitatud kahju suurusele, ja intressid;
            
         
               —
            
            
               mõista hageja kohtukulud välja komisjonilt.
            
         Väited ja peamised argumendid
   Käesoleva hagiga taotleb hageja, et tühistataks Euroopa Ühenduste Komisjoni otsus, mis sisaldus 20. juulil 2006 UK Foods Agency'le saadetud elektroonilises kirjas, mis edastati hagejale 21. juulil 2006, milles keelduti Euroopa Parlamendi ja nõukogu 28. jaanuari 2002. aasta määruses (EÜ) nr 178/2002 (EÜT L 31, lk 1-24; ELT eriväljaanne 15/06, lk 463) kehtestatud toidu ja sööda kiirhoiatussüsteemi alusel levitamast lisateavet, mille kohaselt Toiduohutusamet oli nõus hageja kodujuustu turustamisega, kui komisjoni määratletud tingimused on täidetud.
   Hageja väidab, et komisjonil ei olnud õigust kehtestada tingimusi pädeva siseriikliku ametiasutuse poolt lisateabe levitamisele määruse (EÜ) nr 178/2002 artikli 50 alusel.
   Lisaks väidab hageja, et neid tingimusi sõnastades tõlgendas komisjon ebaõigesti kehtivaid määruseid nii antibiootilise kui lahja piima osas.